Държавен вестник, бр. 3, 2026 г., стр. 185

БРОЙ  3	
Д Ъ Р Ж А В Е Н  В Е С Т Н И К 	
СТР.  185  
софтуер, посочени в единиците резултати за учене, виртуални модели на складово 
помещение и автономни складови машини. 
Кабинетът разполага с устройство за електронен подпис, устройство за 
регистриране и отчитане на стопански операции с парични средства, устройства за 
извършване на дейностите по пакетиране, маркиране, етикетиране и разчитане на 
баркодовете на стоките, устройство за приемане на плащания. 
Осигурени са: образец/и на стелажни системи, образци на техническо оборудване, 
използвано в приемането, преместването, складирането и подреждането на стоките,  
модели на контейнери и транспортни средства. Кабинетът разполага с канцеларски пособия, 
принадлежности и материали, кошчета за отпадъци, образци на опаковки и опаковъчни 
материали, използвани в склада и логистика.  
 Учебните помагала в кабинета за обучение по практика на професията са учебни 
видеоматериали, образци на документи, използвани в практиката на професията, типови 
длъжностни характеристики и трудови договори, други документи, свързани с 
изучаваните работни процеси на електронен или хартиен носител. 
Учебният кабинет за обучение по практика на професията може да бъде заменен с 
офис или друго подходящо работно помещение по договор с предприятие за логистични 
услуги, разполагащо с описаното оборудване, обзавеждане и софтуер. Договорът е 
придружен от извадка от електронния регистър на Изпълнителна агенция „Главна 
инспекция по труда“ за актуалните декларации по чл. 15 от Закон за здравословни и 
безопасни условия на труд (ЗЗБУТ) на предприятието собственик, удостоверяваща 
съответствието на използваната база с изискванията за здравословни и безопасни условия 
на труд. 
В случаите на обучения, които включват възможност за придобиване на 
правоспособност за управление на моторно превозно средство, категория В, и/или 
правоспособност за работа с електрокари и мотокари в предприятията: 
Обучаващата институция разполага с учебно моторно превозно средство. 
Електрокарите и мотокарите за практическа подготовка и изпита по практика съответстват 
на видовете, за които най-често се провежда обучение за придобиване на 
правоспособност. 
Обучението за придобиване на правоспособност за управление на МПС от 
категория В се провежда от учебен център съобразно изискванията на Наредба № 37 от 2 
август 2002 г. за условията и реда за обучение на кандидатите за придобиване на 
правоспособност за управление на моторно превозно средство и условията и реда за 
издаване на разрешение за тяхното обучение. 
Учебната площадка за обучение за работа с електрокари и мотокари в логистичното 
предприятие отговаря на изискванията в чл. 10, ал. 3 от Наредба № 1 от 10 април 2006 г. 
за придобиване или признаване на правоспособност за работа с електрокари и мотокари в 
предприятията. 
Производствената практика се провежда при предварително сключен договор с 
предприятия, които притежават или управляват складове, логистични бази и центрове за 
логистично обслужване, търговски центрове за автомобили или други сходни обекти и  
дейности, в които обучаваните могат да усвоят практически умения за изпълнение на 
дейностите на професията. Договорът е придружен от извадка от електронния регистър на